b"\n_START_ARTICLE_\nHarlan Coben\n_START_SECTION_\nBiografia\n_START_PARAGRAPH_\nCoben va n\xc3\xa9ixer en una fam\xc3\xadlia jueva a Newark, Nova Jersey, per\xc3\xb2 va ser criat i educat a Livingston, del mateix estat, amb el seu amic d'inf\xc3\xa0ncia i futur pol\xc3\xadtic Chris Christie. Mentre estudiava ci\xc3\xa8ncies pol\xc3\xadtiques al Amherst College, va ser membre de la fraternitat Psi Upsilon amb l'autor Dan Brown. Despr\xc3\xa9s del seu pas pel Amherst College, Coben va treballar en una empresa familiar del sector del tursime. Actualment viu a Ridgewood amb la seva dona, Anne Armstrong-Coben,  pediatra, i els seus quatre fills.\n_START_SECTION_\nTraject\xc3\xb2ria\n_START_PARAGRAPH_\nCoben estava en el seu \xc3\xbaltim any a la universitat quan es va adonar que volia escriure. El seu primer llibre va ser acceptat quan tenia vint anys, per\xc3\xb2 despr\xc3\xa9s de la publicaci\xc3\xb3 de dues novel\xc2\xb7les independents als vint anys (Play Dead el 1990 i Miracle Cure el 1991) es va decidir per un canvi de rumb i va comen\xc3\xa7ar una s\xc3\xa8rie de novel\xc2\xb7les amb el seu personatge Myron Bolitar, un ex-jugador de b\xc3\xa0squet que es va convertir en agent esportiu, que sovint troba la soluci\xc3\xb3 a la investigaci\xc3\xb3 dels assassinats._NEWLINE_Coben ha guanyat un Premi Edgar, un Premi Anthony i un Premi Shamus, i \xc3\xa9s el primer escriptor que els ha rebut tots tres. Tamb\xc3\xa9 \xc3\xa9s el primer escriptor en m\xc3\xa9s d'una d\xc3\xa8cada que ha estat convidat a escriure ficci\xc3\xb3 per a la p\xc3\xa0gina d'opini\xc3\xb3 del New York Times. _NEWLINE_El 2001 va publicar la seva primera novel\xc2\xb7la de suspens des de la creaci\xc3\xb3 de la s\xc3\xa8rie Myron Bolitar el 1995, Tell No One, que va passar a ser la seva novel\xc2\xb7la m\xc3\xa9s venuda fins a la data i de la qual ja hi ha una adaptaci\xc3\xb3 al cinema realitzada pel director franc\xc3\xa8s Guillaume Canet._NEWLINE_El 2010 va obtenir el IV Premi RBA de Novel\xc2\xb7la Polic\xc3\xadaca per la seva obra Alta tensi\xc3\xb3 (Live Wire), protagonitzada per Myron Bolitar."